text: জুহিকে পালাতে সাহায্য করেন এক যুব বিজেপি নেতা, সিআইডির নজর সেদিকেও! | Juhi Chowdhuri case : Another youth BJP leader in CID radar - Bengali Oneindia
  জুহিকে পালাতে সাহায্য করেন এক যুব বিজেপি নেতা, সিআইডির নজর সেদিকেও!
  | Published: March 2 2017, 18:33 [IST]
  কলকাতা, ২ মার্চ : জলপাইগুড়ি শিশুপাচার কাণ্ডে অনেকদিন আগেই রাজনীতির রং লেগে গিয়েছে। এবার একে একে অনেকের নামই তাতে জড়িয়ে যাচ্ছে। এবার যেমন নাম জড়াল এক যুব বিজেপি নেতার। তিনি অভিযুক্ত বিজেপি যুব মোর্চার নেত্রীকে পালাতে সাহায্য করেন বলে সিআইডি জানতে পেরেছে।[শিশুপাচারকাণ্ডে ভারত-নেপাল সীমান্ত থেকে অবশেষে গ্রেফতার বিজেপি নেত্রী জুহি চৌধুরী]
  সিআইডি সূত্রে খবর, নেপালে জুহি কিছুদিন আত্মগোপন করেছিলেন। সেকাজে এই যুব বিজেপি নেতা প্রত্যক্ষভাবে সাহায্য করেন। নেপালে এই যুব নেতার আত্মীয়র বাড়িতে জুহি লুকিয়ে ছিলেন।[শিশুপাচারকাণ্ডে জুহির গ্রেফতারের পর চাপ বাড়ল বিজয়বর্গীয়-রূপা-দিলীপদের]
  পুলিশ সূত্রে জানা গিয়েছে, জুহি যে ভারত সীমান্ত পেরিয়ে নেপাল গিয়েছেন তা তারা জানতে পেরে যান। পরে একেবারে ছক কষে জুহিকে পশ্চিমবঙ্গে আসতে বাধ্য করা হয়। এরাজ্যে ফিরে খড়িবাড়িতে ওই যুবনেতার আর এক আত্মীয়র বাড়িতেই জুহি আশ্রয় নেন। সেখান থেকেই তারপর সুযোগ বুঝে তাঁকে গ্রেফতার করে সিআইডি।[শেষ রক্ষা হল না, মোবাইল ফোনই ধরিয়ে দিল বিজেপির মহিলা মোর্চা নেত্রী জুহিকে]
  শিশুপাচারের মতো গৃণ্য কাজের অভিযোগে তাঁকে গ্রেফতার করেছে সিআইডি। রাজ্যের তাবড় বিজেপি নেতৃত্বের নামও এই ঘটনার উথলে উঠেছে। এরপরে নতুন করে এক বিজেপি যুবনেতার নাম সামনে আসায় নতুন করে রাজ্য বিজেপির অস্বস্তি বাড়ল তা নতুন করে বলার নয়।[শিশুপাচারকাণ্ডে বিজেপি নেত্রী জুহি চৌধুরীর বিরুদ্ধে অভিযোগের আটকাহন]
  child trafficking arrest bjp leader man darjeeling child trafficking jalpaiguri west bengal শিশু পাচার বিজেপি যুবক দার্জিলিং জলপাইগুড়ি পশ্চিমবঙ্গ